# ouzhpenn
## Brezhoneg
### Etimologiezh

    Savet diwar ouzh ha penn.

### Araogenn

ouzhpenn /usˈpɛnː/
* Araogenn niveriñ:
** Ouspenn ugent a oa maro e-giz-se. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 43.)
** Ur garrigell a dalvez ouzhpenn mil lur. — (Jules Gros, Le trésor du breton parlé Deuxième Partie, 1970, p. 501.)
** ouzhpenn ur wech
** Darbet e voe dezhañ kouezhañ ouzhpenn ugent gwech ; pa'n em gavas en tu all e laoskas un huanadenn hir. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 97.)
** Ouspenn daou-ugent a zo gant bep a zant marc’h pep hini. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 152.)
** Goude-ze hi a loc’he ouspenn' an hanter war e lerc’h, hag a damalle he marr. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 208.)
** Ouspenn nao-ugent. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 210.) « Ouspenn nao-ugent vloaz. » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 211.)
* Evit komz eus traoù all ouzhpenn:
** Ouzhpenn skiant o deus — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 95.)
** Ouspenn d'e wreg Margodig, e oa c'hoaz perc'henn da eur c'haor kerniel hir, d'eur penn-moc'h du penn-da-benn, [...]. — (Ivon Krog, Eur Zac'had Marvailhou, Buhez Breiz, Kemper, 1924, p. 88.)
** Hogen, ouspenn ar skrivagnerien-se, e oa c’hoaz re-all, peuz-kollet an eñvor anezo bremañ, ... — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 6.)
** Hogen ouspenn eun dastumer pe aozer marvailhou e oa Yann ar Floc’h. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 6.)
** Ouzhpenn an didu da welout an tren, o deveze c'hoazh, e giz-se, digarez da zistroiñ d'ar gêr, e-ser kontañ kaozioù brav ha flour, [...]. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 132.)
** Kement-se eo en deus roet c'hoant din da zisplegañ dezho, ouzhpenn ma eñvorennoù ma-unan, doare-bevañ ha boazamantoù tud ma farrez, da vihanañ betek ar mare ma c'heller lavarout e oa c'hoazh Bretoned en hor bro. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 249.)

#### Deveradoù

* ouzhpennad
* ouzhpennadenn
* ouzhpennañ
* ouzhpennik

#### Troioù-lavar

* ouzhpenn-se,
* ouzhpenn da se,
* ouzhpenn ma
* netra ouzhpenn,
* tra ebet ouzhpenn,
* hini ebet ouzhpenn

### Krennlavar

** Ouzhpenn an aour a lufr.

#### Stummoù rannyezhel

* oc'hpenn

#### Gerioù heñvelster

* estreget

#### Troidigezhioù

* galleg : plus de ; autre chose que ; pas que ; outre ;

### Adverb

ouzhpenn
** Unan ouzhpenn. ur wech ouzhpenn;
** Seizh plijadur ha dek ouzhpenn (a hetan deoc’h), GDFB
** ...hag ouzhpenn e rofet din c'hoazh ur vichenn vara gwenn ... — (Fañch an Uhel, Kontadennoù ar Bobl/3, Al Liamm, 1988, p. 176.)
** Krenañ a rit ouzhpenn gant ar riv pe an derzhienn, — (Troude ha Milin, Labous ar Wirionez ha Marvailhoù all, Skridoù Breizh, 1950, p. 72.)
** Ur banne ne ray ket a zroug, rak pell 'zo e valean, hag ouzhpenn, ur blijadur eo trinkañ gant ur c'hamalad kozh eveldout. — (Klaoda ar Prad, An teir c'had ; Ar mevel laer, Ti-moulerezh Sant-Gwilherm, Sant-Brieg, 1908, p. 7.)
* war-benn, c'hoazh, ouzhpenn-se:
** Etre mil ha daouzek-kant a yoa anezho, hag ouzhpenn ur pezh kanol hag en doa ur genoù du. — (Lan Inizan, Emgann Kergidu 1, Brest, 1877, eil emb. Al Liamm 1977, p. 171.)
** ... hag eur banne-all ouspenn' a rafe mil vad d’am c’halon ! — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 20.)
** ' ... ha ret e vefe ouspenn lakaat va bizied koz da gas an nadoz en-dro. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 62-63.)
** Ha n’eo ket hi eo he deus graet d’ezañ digoll e zevez ha kaout ouspenn talvoudegez e vuoc’h ?… — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 64.)
** Ha me a lavar ouspenn : An Ozac’h hag e Bried o kas o Ziegez Hep koueza er Vezventi nag el Leziregez. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 69.)
* muioc'h eget:
** Kant lur az-peus bet, pe ouspenn ? — (Jules Gros, Le trésor du breton parlé Troisième Partie, 1974, p. 155.)
** N'he-dije ket bet ouspenn. — (Jules Gros, Le trésor du breton parlé Troisième Partie, 1974, p. 155.)
** Dour am eus, dour mat, met n’am eus ket kalz ouzhpenn, COBR 66
** ... ha dont a rae tud eus a dregont leo hag ouspenn da c’houlenn perz en e bedennou mat. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 11.)
** Ouspenn ugent a oa maro e-giz-se. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 43.)
** Hag an dud da gemerout o arc’hant en-dro, ouspenn ar pez o deus lakaet zoken. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 107.)
** Karout a rin anezañ ouspenn teir gwech tri devez. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 128.)
** Kousket a eure memes tra ker mat, ma oa graet ouspenn an hanter eus e dro gant an heol pa zihunas. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 135.)
** Ma ’z out evit kas da benn kement a c’hourc’hemennin d’it ober, e-kerz c’houec’h miz, e roin d’it kement a aour ha ma c’helli dougen hag, ouspenn c’hoaz, va merc’h da bried. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 149.)
** Seurt ouspenn. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 173.) : netra ken.
** « Selaou mat : daou-c’hant hag eun dra ouspenn. » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 186.)
** Ro din ar pezh a zo ouspenn da genta. » — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 186.)
** Ouspenn, rei a ra da Arzur kig, bara ha gwin ... — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 191.)
** Hag ouspenn, hi a gomzo hag hi hepken, rak ar re-all a davo mik. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 199.)
** Hag, ouspenn, eun dañvadez lart da gala-goañv, ma vezes gouest da deurel anezi dreist ar voger a zo aze. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 207.)

#### Troidigezhioù

* galleg : de plus ; en plus en outre ; qui plus est